Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 265

3. A vizsga értékelése 3.1. A színpadtechnika (szcenika) gyakorlati vizsga értékelésének szempontjai: – a rajzok és a kivitelezési terv megfelelése a megadott terveknek, – a kivitelezés igényessége, pontossága. 3.2. A színpadtechnika (szcenika) szóbeli vizsga értékelésének általános szempontjai: – a kérdés megértése, – tájékozottság = a bábszínházi stílusokban, = a színpadok, paravánok fajtáiban, = a színpadtechnikában, = a különböző bábfajták mechanikájában, = a tűz- és balesetvédelemben, = a színpadi/műhelymunka során alkalmazott anyagok, eljárások, eszközök, berendezések terén, – a fontosabb szakkifejezések alkalmazásának helyessége. A TANSZAKOK KÖZÖS TANTÁRGYAI A VERS- ÉS PRÓZAMONDÁS TANTÁRGY CÉLJA, FELADATA, SZAKMAI KÖVETELMÉNYEI A tantárgy tanításának célja, hogy a tantárgy megismertesse a tanulókkal – azokat a pódiumon előadható népköltészeti és (különböző stílusirányzatokhoz, műfajokhoz tartozó) irodalmi alkotásokat, amelyek a mindenkori tanulók érdeklődésére számot tarthatnak, előadhatóak és üzenethordozóak, – azokat az eljárásmódokat és műelemzési metodikákat, kommunikációs folyamatokat, amelyek eredményeként eljuthatnak a művek üzenetének megfejtéséhez és a helyes közvetítéshez, – a művészi beszédnek és a nonverbális kifejezésnek azokat az eszközeit, amelyek tudatos működtetésével a tanuló a közönség számára is élménnyé transzponálhatja a megszólaltatott művet, – a különféle előadói stílusirányzatok jellegzetességeit és markáns képviselőik jeles teljesítményét, – a szónoki beszéd, előadás dramaturgiáját, eszközeit és fogásait, – a szerkesztés szabályait, a színjátékká formálás törvényszerűségeit, – a szakrális és profán szertartásokat és azok összetevőit, – a pódiumi rendezés eszközeit, a látvány, akusztika és térszervezés lehetőségeit; továbbá ösztönözze a tanulókat arra, hogy – műveket válogassanak, irodalmi műsort szerkesszenek, szertartásjátékot komponáljanak, – faggassák, elemezzék a műveket, nekik és koruknak szóló üzenetet keresvén bennük, – próbálják ki önmagukat különféle nyilvános fórumokon, vers- és prózamondó versenyeken, – vegyenek részt kommunikációs készségüket fejlesztő drámapedagógiai gyakorlatozásokon, – járjanak előadóművészi estekre, szertartásokra, oratórikus előadásokra, s keressék az alkalmat, hogy minél több ilyen témájú lemezt és videót hallgassanak, nézzenek. Követelmények az alapfok évfolyamainak elvégzése után A tanuló legyen képes – alkalmazni a légző, artikuláló, beszédtechnikai gyakorlatokat, – alkalmazni a művészi beszéd és a testnyelv kifejező eszközeit, hogy az olvasás során megértett költői, írói üzenetet sajátjukként tudják átadni a hallgatóknak, a közönségnek, – a szöveget elemezni és azt megfogalmazni, miért fontos neki a választott alkotás, és mit kíván azzal üzenni a befogadónak, 2006/62/II. szám – előadni kb. 20 szabadon választott művet, önállóan és verskompozícióban is (verset és prózát – népköltészeti és különböző stílusirányzatokhoz, műfajokhoz tartozó irodalmi alkotásokból válogatva), – egymás teljesítményét elemezni, körültekintően értelmezni. Ismerje – azokat az irodalmi kommunikációs módszereket, amelyek segítségével képes megfejteni a szöveg rejtett, metaforikus üzenetét, – a lírai és az epikus művek előadásmódja közötti különbségeket (azok érzelmi-gondolati és eseményescselekményes voltának függvényében), – azokat az improvizatív, kreatív gyakorlatokat, amelyeket az előkészület stádiumában játszanak a kommunikációs készség fejlesztése érdekében, – a hatásos előadói beszéd komponenseit, készítésének és előadásának szabályszerűségeit. Követelmények a továbbképző évfolyamainak elvégzése után A tanuló legyen képes (az előbbieken kívül) – megfogalmazni szóban és írásban, hogy az adott mű megírására miféle gondolati, érzelmi szándék késztette a költőt, írót, s mi az, ami a közvetítő-előadót inspirálja a mű tolmácsolására, – újabb műveket megszólaltatni, – megalkotni szerkesztésen alapuló egyszemélyes színjátékukat, továbbá partner segítségével pódiumi térbe helyezni azt (az oratórikus rendezés kívánalmai szerint). Ismerje (az előbbieken kívül) – a szerkesztés dramaturgiai és rendezői szabályait, s legyen képes azokat alkalmazni saját szerkesztői, rendezési gyakorlatában, – a szertartás funkcióját, szertartásokat, a szertartás-játék összetevőit, s mindezek alkalmazási lehetőségeit, módjait, – a szertartás-színház jeles hivatásos és amatőr produkcióit. A VERS- ÉS PRÓZAMONDÁS TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes